Karcag Városi Önkormányzat Képviselő-testületének 11/2015. (V.01) önkormányzati rendelete

a Karcag Városi Önkormányzat 2014. évi költségvetésének végrehajtásáról

A Karcag Városi Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörben, az Alaptörvény 32. cikk (1) bekezdés f) pontjában meghatározott feladatkörében eljárva az alábbiakat rendeli el.

**1. §** (1) A Karcag Városi Önkormányzat 2014. évi költségvetési tervét eredményesen hajtotta végre, a tervezett költségvetési és finanszírozási bevételeit összesen4.010.491 ezer Ft-ra, tervezett költségvetési és finanszírozási kiadásait pedig összesen 3.542.165 ezer Ft-ra teljesítette.

**2. §** (1) A Karcag Városi Önkormányzat 2014. december 31-ei állapot szerintikonszolidált mérlegét, 14.461.183 ezer Ft mérlegfőösszeggel a rendelet 1. sz. mellékletében meghatározott részletezéssel hagyja jóvá.

**3. §** (1) A Karcag Városi Önkormányzat 2014. évi konszolidált eredménykimutatását 910.304 ezer Ft mérleg szerinti eredménnyel a rendelet 2. sz. mellékletében meghatározott részletezéssel hagyja jóvá.

**4. §** (1) A Karcag Városi Önkormányzat 2014. évi mérlegét 14.461.183 ezer Ft 2014. évi mérlegfőösszeggel a rendelet 3. sz. mellékletében meghatározott részletezéssel hagyja jóvá.(2) Az (1) bekezdésben meghatározott mérleg vagyonkimutatását a rendelet 4. sz. melléklete tartalmazza.

**5. §** (1) A Karcag Városi Önkormányzat 2014. évi maradványkimutatását 468.324 ezer Ft összes maradvánnyal a rendelet 5. sz. mellékletében meghatározott részletezéssel hagyja jóvá.

**6. §** (1) Az Önkormányzat és az irányítása alá tartozó költségvetési szervek összesített 2014. évi bevételének forrásonkénti teljesítését, annak részletezését a rendelet 6. sz. melléklete tartalmazza.

(2) Az Önkormányzat – költségvetési szervek nélküli – bevételeinek forrásonkénti alakulását a rendelet 6.1. sz. melléklete tartalmazza.

(3) Az Önkormányzat irányítása alá tartozó költségvetési szervek bevételeinek költségvetési szervenkénti és forrásonkénti alakulását a rendelet 6.2. sz. melléklete tartalmazza.

(4) A Karcag Városi Önkormányzat 2014. évi működési bevételét, valamint a Karcagi Polgármesteri Hivatal 2014. évi közhatalmi és működési bevételeinek forrásonkénti alakulását a 6.3. sz. melléklete tartalmazza.

**7. §** (1) Az Önkormányzat 2014. évi kiadásai teljesítésének összege 3.542.165 ezer Ft, melynek kiemelt előirányzatonkénti részletezését a rendelet 7. sz. melléklete tartalmazza.

(2) Az (1) bekezdésben meghatározott kiadás teljesítés összegén belül a költségvetési szervek teljesítési összege 2.053.489 ezer Ft, melynek költségvetési szervenkénti részletezését a rendelet 7.1. sz. melléklete tartalmazza.

(3) Az (2) bekezdésben meghatározott kiadás teljesítés összegén belül a Karcagi Polgármesteri Hivatal kiadása 676.100 ezer Ft, melynek feladatonkénti részletezését a rendelet 7.1.1. sz. melléklete tartalmazza.

(4) Az (1) bekezdésben meghatározott kiadás teljesítés összegén belül az Önkormányzat feladatainak kiadásait - költségvetési szervek finanszírozása nélkül –1.488.676 ezer Ft-ra teljesítette, melynek feladatonkénti részletezését a rendelet 7.2. sz. melléklete tartalmazza.

(5) Karcag Városi Önkormányzat 2014. évi tartalékának alakulását a 7.3. sz. melléklet tartalmazza.

(6) A Karcag Városi Önkormányzat irányítása alá tartozó költségvetési szervek 2014. évi létszámkeretének alakulása a rendelet 7.4. sz. mellékletében került rögzítésre.

**8. §** A Karcag Városi Önkormányzat 2014. december 31-én fennálló kötelezettségeit, lejárat, hitelezők és eszközök szerinti bontásban a rendelet 8. sz. melléklete tartalmazza.

**9**. **§** A Karcag Városi Önkormányzat 2014. évben adott közvetett támogatásait jogcímenkénti bontásban a rendelt 9. sz. melléklete tartalmazza.

**10. §** E rendelet kihirdetést követő nap lép hatályba.

Karcag, 2015. április 23.

K. m. f.

|  |  |
| --- | --- |
| **Dobos László s. k.** | **Rózsa Sándor s. k.** |
| polgármester | jegyző |